पाएं अपने शहर की ताज़ा ख़बरें और फ्री ई-पेपरडाउनलोड करें
पिछले सात दिन में लोगों ने बहाने बनाकर स्व अनुशासन का पालन नहीं किया। नतीजा 10 अप्रैल को 248 संक्रमित आए थे जो अब बढ़कर एक दिन में ही 875 तक पहुंच गए है। वहीं मौत का भी आंकड़ा जो पहले एक या दो हुआ करता था, अब पांच या सात तक आ गया है। इसके बाद भी लोग नहीं मान रहे।
एसडीएम गरिमा लाटा, नगर परिषद और पुलिस की टीम ने मिलकर आज बाजारों को दौरा किया। इसमें तबेला बाजार में तीन दुकानें खुली हुई दिखी। एसडीएम ने तीनों दुकानों पर कार्रवाई करते हुए उन्हें सीज कर दिया, जबकि वाहनों पर दिखे लोगोंं से कारण पूछा और वाजिब जवाब नहीं मिलने पर उनके चालान काटे।
कार्रवाई करने निकली टीम ने तबेला मार्केट, स्टेशन रोड, जाट बाजार समेत कई इलाकों को दौरा किया। बगैर मॉस्क के दिखने वालों का भी चालान किया। एसडीएम ने लोगों से अपील की है कि यदि इस महामारी का असर देखना है तो कोविड केयर सेंटर के पास दस मिनट खड़े होकर देखा जा सकता हैै।
देश के हालात टीवी पर आ रहे हैं, इसके बाद भी लोग बेवजह बाहर घूमना बंद नहीं कर रहे है। आने वाले दिनों में सख्ती और नजर आएगी। इसमें कार्रवाई करने के लिए कलेक्टर अविचल चतुर्वेदी ने दो इंर्फोसमेंट टीमें और बनाई है। वे अब सड़क पर नजर आने वाले लोगों पर सख्ती बरतेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn